ھێرشکردنە سەر باڵیۆزخانەی ئەمریکا لە بەغدا (٢٠١٩)

ھێرشکردنە سەر باڵیۆزخانەی ئەمریکا، ھێرشێکە کە لە ٣١ی کانوونی یەکەمی ٢٠١٩، بۆ سەر بارەگای باڵیۆزخانەی ئەمریکا لە ناوچەی سەوز لە بەغدا، لەلایەن میلیشیاکانی لایەنگری ئێران لە ھێزەکانی حەشدی شەعبی ڕوویدا، خۆپیشاندەران بە ھەڵگرتنی ئاڵای حەشدی شەعبی و حیزبووڵڵای عێراق ھێرشیان کردە سەر باڵەخانەکە و سەرکەوتوو بوون لە ھێرشکردنە سەر حەوشەی دەرەوەی باڵیۆزخانەکە، و ھەڵیانکوتایە سەر خاڵێکی ئەمنی لە دەروازەی کۆمەڵەی باڵیۆزخانەی ئەمریکا و ئاگریان تێبەردا، وەک وەڵامدانەوەیەک بۆ ھێرشە ئاسمانییەکانی ئەمریکا لە ڕۆژی یەکشەممە ٢٩ی کانوونی یەکەم، دژی بنکە سەربازییەکانی کەتیبەکانی حزبووڵڵای عێراق. لە بەیاننامەیەکدا سەرۆک کۆماری عێراق ڕای گەیاند: «ھەوڵدان بۆ ھێرشکردنە سەر باڵیۆزخانەی ئەمریکا لە بەغدا پێشێلکردنی ڕێککەوتنە نێونەتەوەیییەکانە کە بە حکوومەتی عێراقەوە پابەندە». 

 کشانەوە 
ڕۆژی چوارشەممە ١ی کانوونی یەکەمی ٢٠٢٠، سەرجەم ئەندامانی میلیشیای حەشدی شەعبی لە دەوروبەری باڵیۆزخانەی ئەمەریکا لە بەغدا کشانەوە، ھەروەھا ئەو چادرە دانیشتنانەیان لابرد کە لەو شوێنە دانرابوون. لە بەیاننامەیەکی سوپای عێراقدا ھاتووە کە سەرجەم خۆپیشاندەران کشاونەتەوە، ھێزە ئەمنییەکانی عێراقیش تەواوی دەوروبەری باڵیۆزخانەکەیان کۆنترۆڵ کردووە. لە بەیاننامەیەکدا، حەشدی‌ شەعبی داوای لە ھەموو ئەوانەی لە نزیک باڵیۆزخانەکە دەکەن، «وەک ڕێزێک» بۆ بڕیارەکەی حکوومەتی عێراق بکشێنەوە، کە داوای چۆڵکردنی شوێنەکەی دەکرد.https://web.archive.org/web/20200101183359/https://ara.reuters.com/article/topNews/idARAKBN1Z01X4https://web.archive.org/web/20200101164443/https://www.skynewsarabia.com/middle-east/1309372-%D8%A8%D8%BA%D8%AF%D8%A7%D8%AF-%D8%A8%D8%AF%D8%A1-%D8%A7%D9%86%D8%B3%D8%AD%D8%A7%D8%A8-%D9%85%D9%84%D9%8A%D8%B4%D9%8A%D8%A7-%D8%A7%D9%84%D8%AD%D8%B4%D8%AF-%D8%A3%D9%85%D8%A7%D9%85-%D8%A7%D9%84%D8%B3%D9%81%D8%A7%D8%B1%D8%A9-%D8%A7%D9%84%D8%A3%D9%85%D9%8A%D8%B1%D9%83%D9%8A%D8%A9https://web.archive.org/web/20200101153546/https://ara.reuters.com/article/topNews/idARAKBN1Z01O9
 سەرچاوەکان 

پۆل:ڕووداوەکانی کانوونی دووەمی ٢٠٢٠ لە عێراق
پۆل:سەرۆکایەتیی دۆناڵد ترامپ